Мамыр 2026ж. Құқық (азаматтық құқық, банк ісі, сақтандыру және зейнеткерлік заңнамасы)

	Үміткердің сәйкестендіру нөмірі:


	АҚКК біліктілік комиссиясы
	

	
	

	МАМЫР 2026
	

	
	

	ҚҰҚЫҚ (азаматтық құқық, банк ісі, сақтандыру және зейнеткерлік заңнамасы)

	
	

	Бөлінген уақыт: 3 сағат
	

	
	

	Бұл емтиханда төрт тапсырма қамтылған, оның әрқайсысы бірнеше бөлімнен тұрады.

	4 тапсырманың барлығын орындаңыз.
Тапсырмаларға соған арнап арнайы бөлінген орындарда жауап беріңіз.
Жақшаның ішінде әр тапсырманың атауынан кейін оның ең жоғары балы келтірілген.
Уақытты жұмсау бойынша ұсыныс:
1-тапсырма, 15 ұпай       23 –   30 минут
2-тапсырма, 15 ұпай       22 –   30 минут
3-тапсырма, 10 ұпай       15 –   20 минут
4-тапсырма, 60 ұпай       90 – 100 минут
           Уақыттың жиыны:    150 – 180 минут
Қарапайым программаланбайтын калькуляторларды қолдануға рұқсат етіледі.

	

	НАЗАР АУДАРЫҢЫЗ!
Емтихандық буклетті емтихандық бөлмеден шығаруға ТЫЙЫМ САЛЫНАДЫ. Сіз осы емтихандық буклетті тапсыруыңыз қажет

	

	ЕМТИХАНДЫ БАСТАУҒА РҰҚСАТ АЛМАЙЫНША БҰЛ ПАРАҚТЫ АШПАҢЫЗ.




















































Барлық құқықтар қорғалған. Бұл басылымның ешбір бөлімін заңнамамен тікелей көзделген жағдайларды санамағанда, АҚКК-ның алдын-ала рұқсатын алмайынша жаңғыртуға, деректерді сақтауға және өңдеуге арналған қандай да бір жүйеде сақтауға немесе электронды немесе механикалық құралдарды, соның ішінде ксерокөшірмелеуді, ақпаратты сақтауға немесе іздеуге арналған қандай да бір құрылғыларға жазуды қолданумен қандай да бір нысанда беруге болмайды. АҚКК-ның рұқсатын алуға арналған сұратуларлы мына мекенжай бойынша жолдап отыру керек: kvalkom@psad.kz

1-ТАПСЫРМА (15 ұпай)
2025 жылғы қаңтарда алты қазақстандық инвестордан және бір шетелдік серіктестен тұратын құрылтайшылар тобы Қазақстан Республикасында сақтандыру қызметін жүзеге асыру үшін сақтандыру ұйымын құру туралы шешім қабылдады.
Құрылтайшылар жарғы, бизнес-жоспар және қажетті құжаттарды дайындады, әділет органдарында мемлекеттік тіркеуді жүргізді және ең төменгі жарғылық капиталы 1,5 млрд. теңгені құрайтын заңды тұлғаны тіркеді.
Тіркелгеннен кейін құрылтайшылар Қазақстан Республикасының Ұлттық Банкіне сақтандыру ұйымын құруға рұқсат беру туралы өтінішпен және лицензиялауға арналған құжаттар топтамасымен жүгінді. 2025 жылғы наурызда қажетті сыныптар бойынша сақтандыру қызметін жүзеге асыру құқығына уәкілетті органның лицензиясы алынды.
Сақтандыру ұйымы өз қызметінде сақтандыру операцияларын жеке есепке алуды (басқа қызмет түрлерінен бөлек), Халықаралық қаржылық есептілік стандарттарына және Ұлттық Банктің нормативтік актілеріне сәйкес қаржылық есептілікті жүргізуді ұйымдастырды.
Компания сақтандыру бойынша бірыңғай дерекқорды қалыптастыру және жүргізу жөніндегі ұйыммен (акцияларының 100% - ы Ұлттық Банкке тиесілі коммерциялық емес Акционерлік қоғам) белгіленген мерзімде жасалған әрбір шарт және басталған сақтандыру жағдайы туралы мәліметтерді жібере отырып, үнемі өзара іс-қимыл жасайды.
Дербес деректерді қорғау жөніндегі талаптарды сақтай отырып, клиенттердің және жасалған сақтандыру шарттарының жеке автоматтандырылған дерекқоры жүргізіледі.
2025 жылдың қорытындысы бойынша шоғырландырылған қаржылық есептілікке міндетті жыл сайынғы аудит жүргізілді, аудиторлық қорытынды есептіліктің дұрыстығын растады
Сақтандыру резервтерін есептеу және актуарлық тәуекелдерді бағалау үшін штатқа екі лицензияланған актуарий тартылды, ішкі актуарлық қызмет құрылды.
2025 жылы 12 000-нан астам сақтандыру шарттары жасалды, жалпы сомасы 450 млн. теңгеден астам 320 сақтандыру жағдайы бойынша төлемдер жүргізілді, оның ішінде өрт салдарынан Клиенттің қоймасының толық жойылуына байланысты мүлікті сақтандыру шарты бойынша 85 млн. теңге. біржолғы төлем.
2026 жылдың ақпанына қарай сақтандыру нарығын шоғырландыру жағдайында сақтандыру ұйымының басқару органдарының алдында таңдау тұрды: не басқа сақтандыру холдингіне қосылу жолымен компанияны ерікті түрде қайта ұйымдастыру, не белгіленген рәсімдерге сәйкес сақтандыру портфелін және клиенттермен және контрагенттермен есеп айырысуларды бере отырып, Шымкент қаласындағы филиалдың қызметін тоқтату.
1.1. Сақтандыру (қайта сақтандыру) ұйымы қандай ұйымдық-құқықтық нысанда құрылуы мүмкін?
О а) Акционерлік қоғам.
О б) Жауапкершілігі шектеулі серіктестік.
О в) Жеке кәсіпкер.
О г) Көрсетілген кез келген нысанда.

1.2. Сақтандыру (қайта сақтандыру) қызметін жүзеге асыру құқығына лицензия алу үшін сақтандыру ұйымы қандай шарттарға сай болуы керек:
[bookmark: SUB37010301][bookmark: SUB37010304]О а) Төленген жарғылық капиталдың болуы.
О б) Қазақстан Республикасының барлық облыс орталықтарында филиалдарының болуы.
О в) Құрылтайшылар құрамында шетел азаматтарының және/немесе заңды тұлғалардың болмауы.
О г) ҚР Қаржы министрлігінің Қоғамдық кеңесінің ұсынымының болуы.




1.3. Қандай жағдайда сақтандыру ұйымы қайта аудит жүргізуге міндетті?
О а) Сот аудиторлық есепті жарамсыз деп таныған жағдайда.
О б) Сақтандыру ұйымының басшылығы ауысқан кезде.
О в) Ұйым акционерлерінің талабы бойынша.
О г) Алдыңғы аудиторлық есептің қолданылу мерзімі аяқталған кезде.

1.4 Сақтандыру ұйымы жүргізілетін операциялардың есебін төмендегі құжаттардың қайсысына сәйкес жүзеге асырады:
О а) Қазақстан Республикасының «Бухгалтерлік есеп пен қаржылық есептілік туралы» заңына сәйкес.
О б) Халықаралық қаржылық есептілік стандарттарына сәйкес.
О в) Сақтандыру міндеттемелерін бағалаудың халықарадық стандарттарына сәйкес.
О г) Жоарыда көрсетілген құжаттардың барлығына сәйкес.

1.5. Сақтандыру ұйымы қаржылық және өзге де есептілікті, оның ішінде шоғырландырылған негіздегі қаржылық және өзге де есептілікті кімге ұсынады?
О а) Қазақстан Республикасы Қаржы министрлігінің Мемлекеттік кірістер комитетіне.
О б) Қазақстан Республикасының Ұлттық Банкіне.
О в) Қазақстан Республикасының Қаржылық мониторинг агенттігіне.
О г) Сақтандыру (қайта сақтандыру) ұйымдары мен сақтандыру брокерлерінің республикалық палатасына.

1.6. Төмендегілердің қайсысы сақтандыру есебінің түрлеріне ЖАТПАЙДЫ?
О а) Қолжетімділігі шектеулі сақтандыру есебі.
О б) Қолжетімділігі стандартты сақтандыру есебі.
О в) Жиынтық сақтандыру есебі.
О г) Бастапқы сақтандыру есебі.

1.7. Сақтандыру нарығында актуарлық қызметті жүзеге асыруға лицензиясы бар актуарий өзінің біліктілігін қандай мерзімде растайды:
О а) Жыл сайын.
О б) Екі жылда бір рет.
О в) Үш жылда бір рет.
О г) Бес жылда бір рет.

1.8. Сақтандыру ұйымының сақтандыру резервтерін қалыптастыру, сақтандыру міндеттемелерін бағалау және тәуекелдер бойынша талаптарды сақтамау фактілері анықталған жағдайда, актуарий бұл туралы дереу түрде кімге хабарлауға міндетті:
О а) Сақтандыру (қайта сақтандыру) ұйымының тәуелсіз актуарийіне.
О б) Сақтандыру (қайта сақтандыру) ұйымының бас бухгалтеріне.
О в) Сақтандыру (қайта сақтандыру) ұйымының атқарушы органына.
О г) Сақтандыру (қайта сақтандыру) ұйымының Директорлар кеңесіне.

1.9. Сақтандыру ұйымы өз қызметіне аудит жүргізетін аудиторлық ұйымды қандай мерзім өткеннен кейін ауыстыруға тиіс?
О а) 1 жыл.
О б) 3 жыл.
О в) 5 жыл.
О г) 7 жыл.

1.10. Сақтандыру шарттары бойынша ақпаратқа қатысты дерекқорды қалыптастыру және жүргізу жөніндегі ұйым не істеуге міндетті?
О а) Сақтанушыны сақтандыру шарттарының қағаз түріндегі нұсқаларымен қамтамасыз ету.
О б) Сақтанушыны сақтандыру шарттарының электронды көшірмелерімен қамтамасыз ету.
О в) Сақтандыру шарттары бойынша ақпаратты электрондық түрде сақтауын қамтамасыз ету.
О г) Сақтандыру шарттары бойынша ақпаратты қағаз түрінде сақтауды қамтамасыз ету.

1.11. Дерекқорды қалыптастыру және жүргізу жөніндегі ұйым өз қызметінде нені орындауға міндетті?
О а) Бағдарламалық-техникалық қамтамасыз етуге жылына бір рет аудит жүргізуге.
О б) Дерекқорды қауіпсіз орналастыру үшін техникалық үй-жайларға ие болуға.
О в) Уәкілетті органның интернет-ресурсында сақтандыру сыныптары бойынша статистикалық ақпаратты жариялауға.
О г) Құрылымында ақпаратты қорғау қызметін құруға.

1.12. Қайта ұйымдастырылған жағдайда сақтандыру ұйымы өз сақтанушыларына алдағы өзгерістер туралы қандай мерзімде хабарлауға міндетті?
О а) Акционерлердің қайта ұйымдастыру туралы шешім қабылдаған күннен бастап үш жұмыс күні ішінде.
О б) Өзгерістер Әділет органдарында тіркелген күннен бастап бір ай ішінде.
О в) Уәкілетті органның қайта ұйымдастыруға рұқсатын алған күннен бастап екі апта ішінде.
О г) Акциялар қайта шығарылған күннен бастап отыз күнтізбелік күн ішінде.

1.13. Сақтандыру (қайта сақтандыру) ұйымын ерікті түрде таратуға рұқсат беруден бас тартуға қандай жағдай негіз болып табылмайды? 
О а) Уәкілетті органның ұсынылған құжаттар бойынша ескертулерін белгіленген мерзімде жоймау.
О б) Ұсынылған құжаттардың Қазақстан Республикасының заңнамасына сәйкес келмеуі.
О в) Сақтандыру (қайта сақтандыру) ұйымының өз міндеттемелері бойынша есеп айырысуға қаражатының жеткіліксіздігі.
О г) Сақтандыру (қайта сақтандыру) ұйымының еңбек шарттары бойынша міндеттемелерінің болуы.

1.14. Сақтандыру төлемдерін жүзеге асырудың тәртібі мен мерзімі немен айқындалады:
О а) Халықаралық стандарттармен.
О б) Уәкілетті органның актісімен.
О в) Ішкі ережелермен.
О г) Шартпен.

1.15. Сақтандыру төлемдерін қандай шарттар бойынша мерзімді төлемдер түрінде жүргізуге болады?
О а) Мүлікті сақтандыру шарттары бойынша.
О б) Азаматтық-құқықтық жауапкершілікті сақтандыру шарттары бойынша.
О в) Аннуитеттік сақтандыру шарттары бойынша.
О г) Жеке сақтандыру шарттары бойынша.



2-ТАПСЫРМА (15 ҰПАЙ)
Қазақстан Республикасында құрылтайшылар тобы (Жеке және заңды тұлғалар) жаңа коммерциялық банк құруға шешім қабылдады. Құрылтайшылар ең төменгі белгіленген нормативтен асатын мөлшерде жарғылық капитал құруға шешім қабылдады, жарғыны дайындап және Құрылтай жиналысын өткізді, мемлекеттік тіркеуге құжаттар тапсырды және банк операцияларын жүргізуге лицензия алу үшін уәкілетті органға жүгінді. Банк құрылудың барлық кезеңдерінен сәтті өтті, лицензия алды және банк қызметін, оның ішінде жеке және заңды тұлғалардың депозиттерін тартуды жүзеге асыра бастады.
Банктің бүкіл қызметі барысында тәуелсіз аудиторлық ұйым жыл сайынғы міндетті аудит жүргізді, банк белгіленген мерзімде реттеушілік есептілікті ұсынды. Жеке тұлғалардың тартылған депозиттері Қазақстандық депозиттерге кепілдік беру қорында заңда белгіленген сома шегінде сақтандырылды.
Бірнеше жылдан кейін банк несие бойынша мерзімі өткен берешегінің айтарлықтай өсуіне және өтімділіктің төмендеуіне байланысты қаржылық жағдайдың нашарлауына тап болды. Уәкілетті орган пруденциалдық нормативтердің бұзылғанын анықтады және банктен қызметті қалыпқа келтіру жөніндегі шаралар жоспарын ұсынуды талап етті. Банктің Директорлар кеңесі қайта құрылымдау жоспарын әзірлеуге бастамашы болды, ол реттеушімен келісілді.
Қабылданған шараларға қарамастан, банктің төлем қабілеттілігі қалпына келмеді және уәкілетті орган уақытша әкімшілікті енгізді, содан кейін банкті консервациялау шараларын қолданды. Болашақта Банктің лицензиясы қайтарып алынды және мәжбүрлеп тарату рәсімі басталды.
2.1. Қазақстан Республикасының «Банктер және банк қызметі туралы» заңына сәйкес, банк өз атауында қандай сөзді қолданбауы тиіс?
О а) Ұлттық.
О б) Орталық.
О в) Мемлекеттік.
О г) Аталған сөздердің барлығын.

2.2. Қазақстан Республикасының аумағында бейрезидент-банктің филиалын ашқан жағдайда осы бейрезидент-банктің жиынтық активтерінің сомасы қандай балама сомадан төмен болмауы тиіс:
О а) 10 млрд. АҚШ доллары.
О б) 20 млрд. АҚШ доллары.
О в) 30 млрд. АҚШ доллары.
О г) 40 млрд. АҚШ доллары.

2.3. Банктердің қауымдастықтарын (одақтарын) қандай мақсатта пайдалануға болмайды?
О а) Ортақ мүдделерді қорғау және білдіру.
О б) Бірлескен жобаларды жүзеге асыру.
О в) Қаржы қызметтері нарығында бәсекелестікті шектеу.
О г) Өз қызметін үйлестіру.

2.4. Коммерциялық банк барлық түрдегі банк операцияларын жүзеге асыруға арналған банктік лицензиясынан айырылған күннен бастап, депозиттерге міндетті кепілдік беруді жүзеге асыратын ұйым өзіне мына міндеттемелерді қабылдайды:
О а) Шығындарды өтеу.
О б) Депозитарийлерге кепілдік өтемақы төлеу.
О в) Банктің активтерін сату.
О г) Сақтандыру компаниялары арқылы өтеу.

2.5. Қай банктер үшін депозиттерге міндетті кепілдік беру жүйесіне қатысу шарт болып табылмайды?
О а) Бейрезидент-банктер үшін.
О б) Ислам банктері үшін.
О в) Жиынтық активтері депозиторлар салымдарының сомасынан аз банктер үшін.
О г) Жиынтық активтері депозиторлар салымдарының сомасынан артық банктер үшін.

2.6. Қазақстан Республикасының Ұлттық Банкіне қаржылық және өзге де есептілікті, оның ішінде шоғырландырылған негіздегі қаржылық және өзге де есептілікті кім ұсынбайды?
О а) Бас банктік лицензиясы бар банк.
О б) Әмбебап банктік лицензиясы бар банк.
О в) Базалық банктік лицензиясы бар банк.
О г) Ислам банкі.

2.7. Коммерциялық банк операциялар мен оқиғаларды есепке алуды қандай құжатқа сәйкес жүргізеді:
О а) ҚР бухгалтерлік есеп туралы заңнамасына сәйкес.
О б) Халықаралық қаржылық есептілік стандарттарына сәйкес.
О в) Банктің есеп саясатына сәйкес.
О г) Көрсетілген құжаттардың барлығына сәйкес.

2.8. Қаржы жылының қорытындысы бойынша аудит жүргізу қай банк үшін міндетті шарт болып табылмайды? 
О а) Банктік холдингке кіретін банк үшін.
О б) Банктік холдингтегі ең ірі банк үшін.
О в) Ерікті немесе мәжбүрлі тарап жатқан банк үшін.
О г) Ислам банкі үшін.

2.9. Коммерциялық банктің аудит нәтижелері мен өз қорытындыларын аудиторлық ұйым аудиторлық есепте көрсетеді, ол кімге ұсынылады:
О а) Ішкі аудит қызметіне.
О б) Директорлар кеңесіне.
О в) Ретеуші органға.
О г) Қаржы мониторингі органына.

2.10. Реттеу режимі жағдайындағы банктің міндеттемелерін мәжбүрлі қайта ұйымдастыру тек мынадан кейін қолданылады:
О а) Сақтандыру төлемдері жүзеге асырылғаннан кейін.
О б) Банк депозиторларына төлем жүргізілгеннен кейін.
О в) Банктің меншікті капитал шамасы азайтылғаннан кейін.
О г) Жарғылық капиталдың мөлшері азайғаннан кейін.

2.11. Уәкілетті органның банкке ерікті қайта ұйымдастыру жүргізуге рұқсат беруден бас тартуына қандай негіз себеп болады? 
О а) Миноритарлық акционерлердің қайта ұйымдастыру шарттарымен келіспеуі.
О б) Қайта ұйымдастырылатын банктердің жоғары органдарының тиісті шешімдерінің болмауы.
О в) Есепті кезең қорытындысы бойынша пайдасының уақытша төмендеуі.
О г) Қайта ұйымдастырудан кейін өңірлік филиалдардың бір бөлігін жабуды жоспарлау.

2.12. Коммерциялық банк депозиторларының мүддесін қорғау мақсатында:
О а) Депозиттерді міндетті сақтандыру жүргізіледі.
О б) Депозиттерді ерікті сақтандыру көзделген.
О в) Депозиттерге міндетті кепілдік беру жүйесі жұмыс істейді.
О г) Шетелдік инвесторлардың қаражаты тартылады.

2.13. Банк қаржылық омбудсменнің шешімін ол белгілеген мерзімде орындамаған жағдайда, уәкілетті орган:
О а) Банкке қатысты қадағалап ден қою шараларын қолданады.
О б) Банкке қатысты әкімшілік іс қозғайды.
О в) Банктің лицензиясының қолданылуын тоқтатады.
О г) Материалдарды сотқа береді.

2.14. Уәкілетті орган банкты ислам банкіне конвертациялауға рұқсатты немесе мұндай рұқсат беруден уәжді бас тартуды қандай мерзімде беруге міндетті?
О а) 15 жұмыс күні ішінде.
О б) 1 айда.
О в) 60 жұмыс күні ішінде.
О г) 3 ай ішінде.

2.15. Банкті мәжбүрлі түрде тарату төмендегі жағдайлардың қайсысына байланысты болмайды:
О а) Банктің барлық түрдегі операцияларды жүзеге асыруға арналған банк лицензиясынан айырылуы.
О б) Уәкілетті мемлекеттік органдардың банкке қатысты мәжбүрлі тарату туралы өтінішпен (талап арызбен) сотқа жүгінуі.
О в) Ерікті түрде таратылатын банктің барлық кредиторлардың талаптарын қанағаттандыру үшін қаражаты жеткіліксіз болған жағдайда ерікті тарату процесін аяқтаудың мүмкін болмауы.
О г) Банкті консервациялау.


3-ТАПСЫРМА (10 ҰПАЙ)
Инвестициялық холдинг өзінің еншілес ұйымымен бірлесіп Алматы қаласында сауда-ойын-сауық орталығын салу жөніндегі жобаны іске асырады.
Шаруашылық қызмет шеңберінде жобаны іске асыру үшін еншілес компания мынадай шарттарды жасасты:
- жобалау ұйымымен объектіні салу жобасын әзірлеу бойынша шарт;
- бас мердігермен құрылыс-монтаждау жұмыстарын орындау бойынша құрылыс мердігерлік шарты;
- банкпен жабдықтың кепілімен айналым қаражатын толықтыру бойынша қарыз шарты;
- қойма және кеңсе үй-жайларын жалдау шарты;
- мамандандырылған техниканы қаржылық жалдау (лизинг) шарты;
- жеткізушілермен технологиялық жабдықтар мен құрылыс материалдарын сатып алу-сату шарттары;
- құрылыс объектісін сақтандыру шарты;
- жүктерді автомобиль көлігімен тасымалдау шарты;
- халықаралық желімен кешенді кәсіпкерлік лицензия (франчайзинг) шарты.
Еншілес ұйымның шарттық міндеттемелерін орындау тұрақсыздық айыбымен, кепілмен және кепілгерлікпен қамтамасыз етілген.
Шарттарды орындау барысында еншілес ұйым міндеттемелердің пайда болуы, орындалуы, қамтамасыз етілуі, өзгеруі және тоқтатылуы мәселелерімен, сондай-ақ жасалған шарттардың құқықтық сипатына байланысты мәселелерге тап болды, атап айтқанда: шарттарды орындау барысында өнім беруші жабдықты жеткізуді кешіктіруге жол берді, бас мердігер жұмыстарды орындау мерзімдерін бұзды, лизингтік компания төлем кестесінің бұзылуына байланысты лизинг нысанын мерзімінен бұрын қайтаруды талап етті, сақтандырушы ресми негіздер бойынша сақтандыру өтемін төлеуден бас тартты, банк қарызды қайтаруды кешіктіргені үшін тұрақсыздық айыбын есептеді, қарыз шартына қатысушылар талап ету құқығын басқаға берді (міндеттемедегі тұлғаларды ауыстыру), сақтау шартының тараптарының бірі мүлікті ұстап қалатыны туралы мәлімдеді, осыған байланысты еншілес ұйым бірқатар наразылықтар жіберді, жекелеген шарттардың талаптарын өзгертуді ұсынды және бір жағдайда шартты сот тәртібімен бұзуға бастамашы болды.

3.1.  Несие берушiлердiң әрқайсысы мiндеттеменi толық атқаруды талап етуге құқылы, ал борышқорлардың әрқайсысы орындауға мiндеттi болуына сәйкес көп жақтар қатысатын мiндеттеме
қалай аталады? 
О а) Көптараптық міндеттеме.
О б) Үлестік міндеттеме.
О в) Субсидиарлық міндеттеме.
О г) Ортақтасқан міндеттеме.

3.2. Көрсетілген жағдайлардың қайсысында міндеттеме орындалуы мүмкін еместігі негізінде тоқтатылмайды?
О а) Міндеттеме табиғи апат салдарынан орындалуы мүмкін болмай қалды.
О б) Міндеттеме кредитордың кінәлі әрекеттері салдарынан орындалмайды.
О в) Міндеттемені орындау тараптардың ешқайсысы жауап бермейтін мән-жайларға байланысты мүмкін болмай қалды.
О г) Міндеттеме ақшалай болып табылады.

3.3. Төмендегілердің қайсысы міндеттеменің орындалуын қамтамасыз ету тәсілі болып табылмайды?
О а) Бас тарту төлемі.
О б) Кепілдік.
О в) Борышкердің мүлкін ұстап қалу.
О г) Кепіл болушылық

3.4. Затты ұстап тұрған кредитордың талаптары оның құнынан, немен қамтамасыз етілген талаптарды қанағаттандыру үшін көзделген көлемде және тәртіпте қанағаттандырылады:
О а) Кепілдікпен.
О б) Айып төлеумен.
О в) Кепілпұлмен.
О г) Кепілмен.

3.5. Қарыз шартын жасасу кезінде Инвестициялық холдингтің Бас директоры қарыз алушының (еншілес ұйымның) қарыз бойынша кепілгері ретінде әрекет етті. Борышкер негізгі міндеттемені орындамаған немесе тиісінше орындамаған жағдайда төмендегі жағдайлардың қайсысының орын алатынын білдіреді:
О а) Кепілгер еншілес ұйымның банк алдындағы міндеттемесін толық немесе ішінара онымен ортақтасқан түрде орындайды.
О б) Кепілгер банктің белгілеген шегінде еншілес ұйымның міндеттемесін негізгі міндеттемемен байланыссыз түрде орындайды.
О в) Бас директордың кепілгерлігі негізгі міндеттеме бойынша борышкердің жауапкершілігін жоққа шығарады.
О г) Борышкердің лауазымды тұлғаларынан кепілгерлік мүмкін емес.

3.6. Технологиялық жабдықты сатып алу-сату шарты бойынша еншілес ұйым кепілақы салды. Кепілақы оны берген тарапқа қандай жағдайда қайтарылуы тиіс
О a) Шарт тараптардың бірінің бастамасы бойынша бұзылған жағдайда.
О б) Шарт екінші тараптың кінәсінен бұзылған жағдайда.
О в) Міндеттеме орындалуы басталғанға дейін тоқтатылған жағдайда.
О г) Міндеттеме тоқтатылған жағдайда кепілақы қайтарылмайды.

3.7. Төменде көрсетілген талаптардың қайсысы шарт жасалған болып есептелуі үшін тараптар арасында келісілген болуы тиіс?
О а) Шарттың нысаны.
О б) Шарттың орындалу мерзімі.
О г) Шарт бойынша міндеттемелердің орындалатын жері.
О в) Дауларды шешу тәртібі.

3.8. Еншілес ұйым мердігерлік шартына өзгерістер енгізуді ұсынды, бас мердігер шартты сот тәртібімен бұзамын деп қорқытуда. Егер өзгерістер келісілмеген болса, Қазақстан Республикасының заңнамасында белгіленген қандай жағдайларда бас мердігер шартты сот арқылы бұзуды талап ете алады?
О a) Еншілес ұйымнан шарт талаптарын өзгерту туралы ұсыныс алған кезде.
О б) Шарт бойынша төлем валютасы құнсызданған кезде.
О в) Еншілес ұйым сол жұмыс көлеміне басқа мердігерді тартқан кезде.
О г) Еншілес ұйым шартты елеулі түрде бұзған кезде.

3.9. Егер тараптың ұсынысында өзге мерзімдер көрсетілмесе, Қазақстан Республикасының заңнамасында немесе шартта белгіленбесе, Қазақстан Республикасының Азаматтық кодексіне сәйкес шартты өзгерту немесе бұзу туралы бірінші тараптың ұсынысына екінші тараптың бас тартуын (жауап беруін немесе жауап бермеуін) күтудің жалпы мерзімі қандай?
О а) 7 күн.
О б) 10 күн.
О в) 15 күн.
О г) 30 күн.

3.10. Таратылу процесіндегі сақтандыру ұйымының сақтандыру құпиясына қандай мәліметтер ЖАТПАЙДЫ?
О а) Сақтандыру ұйымы жасасқан сақтандыру шарттары туралы мәліметтер.
О б) Сақтандыру сомасының мөлшері туралы мәліметтер.
О в) Сатып алу сомасы және төленген сақтандыру сыйлықақысы туралы мәліметтер. 
О г) Сақтанушының жеке басына қатысты мәліметтер.



4-ТАПСЫРМА (60 ұпай)
[bookmark: _Hlk199443124]Төмендегі сұрақтардың әрқайсысына арнап ең жақсы жауапты таңдаңыз. Әр сұраққа бір ғана жауап беріңіз. Барлық сұрақтарға жауап беріңіз. Сіздің бағаңыз дұрыс жауаптардың жалпы санына негізделеді.

4.1. Төменде аталғандардың қайсысы туынды нормативтік құқықтық актілерге ЖАТПАЙДЫ? 
О а) Ереже.
О б) Қағидалар.
О в) Қаулы.
О г) Нұсқаулық.

4.2. Төменде аталғандардың қайсысы авторлық құқық объектілеріне ЖАТПАЙДЫ? 
О а) Халық шығармашылығы туындылары.
О б) Әдеби туындылар.
О в) Музыкалық туындылар.
О г) Қолданбалы өнер туындылары.

4.3. Қазақстан Республикасының Азаматтық кодексі бойынша тауар белгісі (қызмет көрсету белгісі) дегеніміз не? 
О а) Авторларды бір-бірінен ажыратуға қызмет ететін белгі.
О б) Өнертабысқа айрықша құқықты белгілейтін белгі. 
О в) Сертификатталған тауарларды сертификатталмағандардан ажыратуға арналған белгі.
О г) Бір тұлғаның тауарын басқа тұлғалардың ұқсас тауарларынан ажырататын белгі.

4.4. Өнертабысқа патент қанша жыл бойы қолданылады?
О а) 10 жыл.
О б) 20 жыл.
О в) 50 жыл.
О г) Өмір бойы.

4.5. Төмендегі нормативтік құқықтық актілердің қайсысы туынды актілерге ЖАТПАЙДЫ?
О а) Ереже.
О б) Қағидалар.
О в) Нұсқаулық.
О г) Мемлекетті қызметтің регламенті.

4.6. Қазақстан Республикасының заңнамалық актісінде өзге мерзім көрсетілмесе, ол қай сәттен бастап күшіне енеді?
О а) Алғашқы ресми жарияланғаннан бастап күнтізбелік 10 күн өткеннен кейін.
О б) Жарияланған сәттен бастап.
О в) Парламентпен қабылданған сәттен бастап.
О г) Президент қол қойған сәттен бастап.

4.7. Қазақстан Республикасының нормативтік құқықтық актілерінің күші қандай аймақтарға тарайды?
О а) Заңды тұлға тіркелген аумақта.
О б) Тек астана аумағында.
О в) Акт қабылданған әкімшілік округ шегінде ғана.
О г) Қазақстан Республикасының бүкіл аумағында.

4.8. Қазақстан Республикасының туынды нормативтік құқықтық актілерінің қолданылу аясына қандай тұлғалар тобы ЖАТПАЙДЫ?
О а) Қазақстан Республикасының азаматтары мен заңды тұлғалары.
О б) Қазақстан Республикасының аумағындағы азаматтығы жоқ адамдар.
О в) Қазақстан Республикасының аумағындағы шетелдіктер және шетелдік заңды тұлғалар.
О г) АХҚО қатысушылары.

4.9. Төмендегі субъектілердің қайсысының Қазақстан Республикасының заңдарына өзгерістер енгізуді бастамалауға құқығы бар?
О а) Президент, Парламент депутаттары және Үкімет.
О б) Қазақстан Республикасының Бас прокуроры.
О в) Қазақстан Республикасының Жоғарғы Сотының Төрағасы.
О г) Қазақстан Республикасының Конституциялық Кеңесі.

4.10. Қазақстан Республикасының заңнамалық актілеріне өзгерістер және (немесе) толықтырулар енгізу туралы заң жобасына не ұсынылады:
О а) Қоғамдық кеңестердің ұсыныстары.
О б) Салыстырмалы кесте.
О в) Жұмыс тобының құрамы.
О г) Статистикалық деректер.

4.11. Қандай халықаралық шарттар Қазақстан Республикасының заңдарына қатысты басымдыққа ие?
О а) Қазақстан Республикасының орталық мемлекеттік органдарының атынан жасалған шарттар.
О б) Ратификацияланған халықаралық шарттар.
О в) Қазақстан Республикасының жасасқан барлық халықаралық шарттары.
О г) Сыртқы істер министрлігінде тіркеуден өткен шарттар.

4.12. Қазақстан Республикасының халықаралық шарттарының орындалуын жалпы қадағалау мен бақылауды кім жүзеге асырады?
О а) Қазақстан Республикасының Сыртқы істер министрлігі.
О б) Қазақстан Республикасының Конституциялық кеңесі.
О в) Қазақстан Республикасының Бас прокуратурасы.
О г) Қазақстан Республикасының Әділет министрлігі.

4.13. Қазақстан Республикасының «Қазақстан Республикасындағы банктер және банк қызметі туралы» Заңына сәйкес банк дегеніміз не?
О а) Барлық түрдегі банк қызметін жүзеге асыруға құқылы заңды тұлға, коммерциялық немесе коммерциялық емес ұйым.
О б) Барлық түрдегі банк қызметін жүзеге асыруға құқылы заңды тұлға, коммерциялық ұйым немесе банк операцияларының жекелеген түрлерін жүзеге асыруға құқылы коммерциялық емес ұйым..
О в) Банк операцияларын жүзеге асыруға құқылы, оның ішінде шетелдік заңды тұлға.
О г) Банк қызметін жүзеге асыруға құқылы коммерциялық ұйым болып табылатын заңды тұлға.

4.14. Төмендегілердің қайсысы банк қызметі саласындағы уәкілетті орган болып табылады:
О а) ҚР Қаржылық мониторинг комитеті.
О б) ҚР Қаржы нарығын реттеу және дамыту агенттігі.
О в) ҚР Ұлттық Банкі.
О г) ҚР Қаржы министрлігі.

4.15. Төмендігелердің қайсысы банктің «ірі қатысушысы» деп ТАНЫЛМАЙДЫ:
О а) Жеке тұлға.
О б) Заңды тұлға.
О в) Банктің дауыс беруші акцияларының 10%-ын иеленуші.
О г) ҚР Үкіметі.
[bookmark: SUB560100]
4.16. Төмендігелердің қайсысы депозиттерді міндетті кепілдендіруді жүзеге асыратын ұйымның құрылтайшысы – жалғыз акционері болып табылады:
О а) ҚР Үкіметі.
О б) ҚР Қаржы нарығын реттеу және дамыту агенттігі.
О в) ҚР Ұлттық Банкі.
О г) ҚР Қаржы министрлігі.

[bookmark: SUB120100]4.17. Депозиттерді міндетті кепілдендіруді жүзеге асыратын ұйымның қатысушы-банкі қандай жарналарды төлеуге міндетті БОЛМАЙДЫ?
[bookmark: SUB120101]О а) Тоқсан сайынғы.
[bookmark: SUB120102]О б) Қосымша.
[bookmark: SUB120103]О в) Арнайы.
О г) Төтенше.

[bookmark: SUB720100]4.18. Төмендегі көрсеткіштердің қайсысы уәкілетті орган банк конгломераттарының міндетті түрде сақтауы үшін белгілейтін пруденциялық нормативтердің құрамына кірмейді?
[bookmark: SUB720201]О а) Жарғылық капиталдың ең төмен мөлшері.
О б) Меншікті капиталдың жеткіліктілік коэффициенті.
[bookmark: SUB720203]О в) Бір қарыз алушыға жасалатын тәуекелдің ең көп мөлшері.
О г) Қарыз алушының борыштық жүктемесінің коэффициенті.

4.19. Төмендегі шаралардың қайсысы қадағалап ден қою шараларына ЖАТПАЙДЫ?
О а) Ұсынымдық шаралар.
О б) Қаржылық жай-күйін жақсарту шаралары.
О в) Тәуекелдерді барынша азайту шаралары.
О г) Мәжбүрлеу шаралары.

[bookmark: _GoBack]4.20. Банктің аудиттелген жылдық қаржылық есептілігін кім бекітеді? 
О а) Акционерлердің жалпы жиналысы.
О б) Директорлар кеңесі.
О в) Ішкі аудит қызметі.
О г) Аудиторлық ұйым.

4.21. Өзге түрдегі ақпараттың аудиті бойынша аудиторлық қорытындыны аудиторлық ұйым қандай ұйымға ұсынады:
О а) ҚР Ұлттық Банкіне және жариялауға жатады.
О б) ҚР Қаржы нарығын реттеу және дамыту агенттігіне және жариялауға жатпайды.
О в) ҚР Қаржы министрлігіне, веб-порталда жариялаумен.
О г) Жауаптардың барлығы ҚАТЕ.

4.22. Банктің міндеттемелерін мәжбүрлі қайта құрылымдау туралы шешімді қандай орган қабылдайды:
О а) ҚР Ұлттық Банкі.
О б) ҚР Қаржы нарығын реттеу және дамыту агенттігі.
О в) ҚР Қаржы министрлігі.
О г) Сот.

4.23. Банктың (банк холдингінің) ерікті қайта ұйымдастырылуын жүргізуге рұқсат алу туралы өтінішті уәкілетті орган қандай мерзімде қарауы тиіс:
О а) 15 жұмыс күні ішінде.
О б) 1 ай.
О в) 60 жұмыс күні.
О г) 3 ай.

4.24. Банкті ислам банкіне конвертациялау нысанында қайта ұйымдастыру мерзімі неден аспауы тиіс:
О а) 1 жылдан.
О б) 3 жылдан.
О в) 5 жылдан.
О г) Мерзімі белгіленбеген.
4.25. Банктердің қарыз алушыларға банктік қарыз шарты бойынша міндеттемелерді орындамауына байланысты талап қою мерзімі қандай:
О а) 1 жыл.
О б) 3 жыл.
О в) 5 жыл.
О г) Ескіру мерзімі жоқ.

4.26. Банк төменде көрсетілген шаралардың қайсысынан кейін уәкілетті органға оны ерікті түрде таратуға рұқсат беру туралы өтінішпен жүгінуге құқылы?
О а) Банк акционерлерінің жалпы жиналысы оны ерікті түрде тарату туралы шешім қабылдағаннан кейін.
О б) Ерікті тарату жоспары бекітілгеннен кейін.
О в) Барлық салықтар төленгеннен кейін.
О г) Жеке тұлғалардың депозиттерін қайтарғаннан кейін.

4.27. Мәжбүрлі түрде таратылып отырған банкті тарату туралы есебі мен тарату балансын кім бекітеді?
О а) Кредиторлар кеңесі.
О б) Тарату комиссиясы.
О в) Уәкілетті орган.
О г) Сот.
4.28. Сақтандыру ұйымының қосымша сақтандыру сыныбы бойынша сақтандыру қызметін жүзеге асыру құқығына арналған лицензия алуы үшін қандай құжатты ұсынуы талап етілмейді?
О а) Өтініш.
О б) Бизнес-жоспар.
О в) Лицензиялық алымның төленгенін растайтын төлем құжатының көшірмесі.
О г) Жарғылық капиталдың төленгенін растайтын құжаттардың көшірмесі.

4.29. Сақтандыру қызметінің субъектілерін көрсетіңіз.
О а) Сақтандыру брокерлері.
О б) Сақтандыру агенттері.
О в) Сақтандыру (қайта сақтандыру) пулдары.
О г) Сақтандыру және қайта сақтандыру ұйымдары.

4.30. Қазақстан Республикасындағы сақтандыру ұйымы есептіліктің қандай түрін ұсынуға міндетті емес?
О а) Бухгалтерлік баланс.
О б) Пайда мен шығын туралы есеп.
О в) Ақша қаражаттарының қозғалысы туралы есеп.
О г) Сақтандыру төлемдері бойынша есеп.

4.31. Негіздемелер бойынша актуарлық есеп-қисап қандай түрлерге бөлінеді?
О а) Бухгалтерлік есеп-қисап бойынша және қаржылық есептілік бойынша.
О б) Тоқсандық және жылдық.
О в) Бастамашылдық және міндетті.
О г) Мемлекеттік және жекеменшік.

4.32. Залалдылықты сипаттайтын коэффициенттерге не жатпайды?
О а) Залалдылық коэффициенті.
О б) Шығындар коэффициенті.
О в) Үйлестірілген коэффициент.
О г) Тәуекел-коэффициент.

4.33. Төмендегі қызметтердің қайсысы актуарлық қызметке жатпайды?
О а) Сақтандыру ұйымының қаржылық тұрақтылығы мен төлем қабілеттілігін бағалау.
О б) сақтандыру резервтерінің мөлшерін есептеу және сақтандыру міндеттемелерін бағалау.
О в) сақтандыру тарифтерін есептеу әдіснамасын және экономикалық негіздемесін әзірлеу.
О г) актуарлық есеп-қисап мәселелері бойынша консультациялық қызметтер көрсету және ұсынымдар беру.

4.34. Дерекқорды жүргізу және қалыптастыру жөніндегі ұйым бағдарламалық-техникалық қамтамасыз етудің аудитін қаншалықты жиі өткізуге міндетті?
О а) Тоқсан сайын.
О б) Жарты жылда бір рет.
О в) Кемінде жылына бір рет.
О г) Кемінде үш жылда бір рет.

4.35. Сақтандыру омбудсманы қандай мерзімге арнап сайланады?
О а) 1 жыл.
О б) 3 жыл.
О в) 5 жыл.
О г) Мерзімі шектелмеген.

4.36. Сақтандыру қызметін жүзеге асырмайтын заңды тұлға ретінде ерікті түрде қайта ұйымдастыруға рұқсат алған кезде сақтандыру ұйымы барлық лицензияларды уәкілетті органға қай мерзімде қайтаруға міндетті?
О а) Үш жұмыс күні ішінде.
О б) Бес жұмыс күні ішінде.
О в) Бір аптада.
О г) Бір айда.

4.37. Уәкілетті орган сақтандыру нарығында актуарлық қызметті жүзеге асыруға лицензиясы бар сақтандыру (қайта сақтандыру) ұйымына бұрын қолданылған қадағалап ден қою шараларына байланыссыз қандай санкция қолдануға құқылы болмайды?
О а) Лицензияның қолданылуын тоқтата тұру.
О б) Лицензияны қайтарып алу.
О в) Лицензиядан айыру.
О г) Сақтандыру портфелін мәжбүрлі беру туралы шешім қабылдау.

4.38. Бірыңғай жинақтаушы зейнетақы қоры (БЖЗҚ) қандай ұйымдық-құқықтық нысанда құрылады?
О a) Шаруашылық жүргізу құқығындағы мемлекеттік кәсіпорын.
О б) Қазыналық кәсіпорын.
О в) Акционерлік қоғам.
О г) Қор. 

4.39. БЖЗҚ акцияларын сенімгерлік басқаруды кім жүргізеді?
О а) Жергілікті атқарушы орган.
О б) «Мемлекеттік мүлік және жекешелендіру комитеті» ММ.
О в) ҚР Үкіметі.
О г) ҚР Ұлттық Банкі.

4.40. ҚР Әлеуметтік кодексіне сәйкес, БЖЗҚ зейнетақы активтерін сенімгерлік басқаруды кім жүргізеді?
О а) ҚР Қаржы министрлігі.
О б) ҚР Қаржы нарығын реттеу және дамыту агенттігі.
О в) ҚР Ұлттық Банкі.
О г) ҚР Үкіметі.

4.41. БЖЗҚ нені тартуға міндетті болмайды?
О a) Міндетті зейнетақы жарналарын.
О б) Жұмыс берушінің міндетті зейнетақы жарналарын. 
О в) Міндетті кәсіби зейнетақы жарналарын.
О г) Міндетті сақтандыру жарналарын.

4.42. Ерікті жинақтаушы зейнетақы қорының (ЕЖЗҚ) қызметі неге негізделе отырып жүргізіледі?
О а) Қаржы ресурстарын шоғырландыруға арналған лицензияға.
О б) Жеке және заңды тұлғаларға қызмет көрсетуге арналған лицензияға.
О в) Әлеуметтік қамсыздандырумен байланысты қызметті жүзеге асыруға арналған лицензияға.
О г) Инвестициялық портфельді басқаруға арналған лицензияға.

4.43. Мемлекеттік базалық зейнетақы төлемі ненің есебінен беріледі?
О а) Тек қана БЖЗҚ есебінен.
О б) Тек қана ЕЖЗҚ есебінен.
О в) БЖЗҚ мен ЕЖЗҚ есебінен.
О г) Бюджеттік қаражаттардың есебінен.

4.44. Қазақстан Республикасындағы әйелдерге қанша жасқа толғаннан кейін зейнетақы төлемдері тағайындалады?
О а) 57 жас.
О б) 58 жас.
О в) 60 жас.
О г) 63 жас.

4.45. ҚР Әлеуметтік кодексіне сәйкес, зейнетақы аннуитеті шарты бойынша сақтандыру төлемдері қандай кезеңділікпен жүзеге асырылады:
О а) Жыл сайын.
О б) Жарты жыл сайын.
О в) Тоқсан сайын.
О г) Ай сайын.

4.46. Төмендегі жағдайлардың қайсысы сақтандыру төлемдерін жүзеге асырудың жалпы тәртібінен айрықша болып табылады?
О а) Төлем әрқашан біржолғы төлеммен жүзеге асырылады.
О б) аннуитеттік сақтандыру шарттары бойынша сақтандырушының міндеттемелерін орындау мерзімді төлемдер түрінде жүргізілуі мүмкін.
О в) мүлікті сақтандыру шарттары бойынша төлем мөлшері әрқашан келтірілген залалдың мөлшерімен айқындалады.
О г) жеке сақтандыру шарттары бойынша орындау заттай нысанда жүргізілуі мүмкін.

4.47. Құрылтай шартының қолданылуы қашан тоқтатылады?
О а) Құрылтай шартының қолданылуы тоқтатылмайды.
О б) Акционерлік қоғамның жарғысы мемлекеттік тіркелген күннен бастап.
О в) заңды тұлға (акционерлік қоғам) мемлекеттік тіркелген күннен бастап.
О г) жарияланған акциялар шығарылымы мемлекеттік тіркелген күннен бастап.

4.48. ҚР «Акционерлік қоғамдар туралы» заңына сәйкес, төмендегілердің қайсысы акционерлік қоғамның органына жатпайды?
О а) Жалпы жиналыс.
О б) Басқарма.
О в) Ішкі аудит қызметі.
О г) Бақылау кеңесі.

4.49. Акционерлік қоғамның жылдық қаржылық есептілігін алдын ала бекітуді кім жүзеге асырады?
О а) Қоғам акционерлерінің жалпы жиналысы.
О б) Қоғамның директорлар Кеңес.
О в) Қоғамның атқарушы органы.
О г) Қоғамның тексеру комиссиясы (ревизоры).

4.50. Қандай жағдайда Қоғам қаржылық есептілік депозитарийінің интернет-ресурсында шоғырландырылмаған жылдық қаржылық есептілікті жариялауға міндетті?
О а) Кез келген жағдайда.
О б) Ірі мәміле жасалған жағдайда.
О в) Теріс таңбалы баланс кезінде.
О г) Еншілес ұйымы болмаған жағдайда.

4.51. Қандай жағдайда акционерлік қоғамда аудит жүргізілмейді:
О а) Директорлар кеңесінің бастамасы бойынша.
О б) Қоғамның атқарушы органының бастамасы бойынша.
О в) Ірі акционердің талап етуі бойынша.
О г) Миноритарлық акционердің иалап етуі бойынша.

4.52. Жауапкершілігі шектеулі серіктестікті құру рәсімі аяқталғанға дейін тоқтатылған жағдайда, оны құру қалай жүзеге асырылуы мүмкін?
О а) Бастапқы құрылтай шартының негізінде бұрын басталған рәсімді жалғастыру арқылы.
О б) құрылтайшылар жаңа құрылтай шартын жасасуы арқылы жүзеге асырылады.
О в) бұрын қол қойылған Құрылтай шартына өзгерістер енгізу арқылы.
О г) құрылтайшылардың құжаттарды қайта ресімдемей рәсімді қайта жалғастыру туралы шешімін қабылдау жолымен.

4.53.  Төмендегілердің қайсысы ҚР «Жауапкершілігі шектеулі және қосымша жауапкершілігі бар серіктестіктер туралы» Заңына сәйкес серіктестік органдарына жатпайды?
О а) Бақылау кеңесі.
О б) Басқарма.
О в) Тексеру комиссиясы (ревизор).
О г) Ішкі аудит қызметі.

4.54. Серіктестіктің директоры қандай мерзімге арнап сайланады?
О а) Мерзімі заңмен шектелмеген.
О б) Екі жылдан артық емес.
О в) Үш жылдан артық емес.
О г) Бес жылдан артық емес.

4.55. Егер жауапкершілігі шектеулі серіктестіктің жарғысында тексеру комиссиясын (ревизорды) сайлау көзделмесе, серіктестіктің қандай органы тексеру комиссиясына тиесілі барлық құқықтарға ие? 
О а) Бақылау кеңесі.
О б) Басқарма.
О в) Жалпы жиналыс.
О г) Тексеру комиссиясының (ревизордың) құқықтары серіктестік органдарының ешқайсысына беріле алмайды.

4.56. Төмендегілердің қайсысы ҚР Жер қойнауы және жер қойнауын пайдалану туралы заңының қағидаттарына жатпайды?
О а) Жер қойнауын пайдалану кезінде экологи\лық қауіпсіздікті қамтамасыз ету.
О б) Жер қойнауын пайдаланудың төлемділігі.
О в) Жер қойнауын пайдалану шарттарының тұрақтылығы.
О г) Мемлекеттік жер қойнауы қорына тең түрде қол жеткізу.

4.57. Мемлекеттік жер қойнауын оңтайлы басқару немесе қамтамасыз етіледі?
О а) Жер қойнауын жеке меншікке беру арқылы.
О б) қорғалатын табиғи аймақтарда барлауға тыйым салу арқылы.
О в) қорлардың мемлекеттік балансын және кен орындарының мемлекеттік кадастрын жүргізу арқылы.
О г) Жер қойнауын пайдалану құқығын беру арқылы.

4.58. ҚР Жер қойнауы және жер қойнауын пайдалану туралы заңының мақсаты қандай?
О а) Жер қойнауын және жер қойнауын пайдалануды зерттеуге инвестиция тарту үшін жағдай тудыру.
О б) Мемлекеттің жер қойнауына меншік құқығын қорғау.
О в) Жер қойнауын пайдалану саласындағы заңдылықты нығайту.
О г) Минералды-шикізат базасын дамыту.

4.59. Жер қойнауын пайдалану құқығы – бұл ақылы негізде:
О а) Берілген учаске және белгіленген мерзім шегінде жер қойнауын пайдалану мүмкіндігі.
О б) Пайдалы қазбаларды өндіру мүмкіндігі.
О в) Жер қойнауын геологиялық зерттеуді жүргізу мүмкіндігі.
О г) Барлық аталған әрекеттерді жүзеге асыру мүмкіндігі.

4.60. Төмендегілердің қайсысы жер қойнауын пайдалану операциясының түрі болып табылмайды? 
О а) Пайдалы қазбалармен алмасу.
О б) Жер қойнауларының кеңістігін пайдалану.
О в) Алтын іздеушілік.
О г) Жер қойнауларын геологиялық зерттеу.

